OpenLLM-France/wikimedia huggingface dataset:
# Croca de llevant

La croca de llevant (Anamirta cocculus), és una planta amb flors enfiladissa de la família de les menispermàcies nativa del sud-est d'Àsia. El seu fruit, que pot ser anomenat croca o també croca de llevant, és d'on s'extreu la picrotoxina, un alcaloide verinós amb propietats estimulants.
Addicionalment pot rebre el nom d'anamirta.

## Descripció

Aquesta planta té la tija grossa (fins de 10 cm de diàmetre); les flors són de color blanc groguenc i flairoses mesuren de 6 a 10 cm de diàmetre; el seu fruit és una drupa, "d'un 1 cm de diàmetre quan és sec".

## Substàncies químiques

La tija i arrel contenen alcaloides quaternaris com la berberina, palmatina, magnoflorina i la columbamina. Les llavors proporcionen picrotoxina, un sesquiterpè, mentre que la closca de la llavor contenen alcaloides terciaris.

## Usos

Les seves llavors matxucades són un pediculicida efectiu i tradicionalment també es fan servir per atordir els peixos per a pescar-los o com a plaguicida. En la farmacologia, rep el nom de Cocculus indicus.
Encara que siguin verinosos s'havia fet servir en begudes com la cervesa durant el segle xix Charles Dickens havia comentat aquesta pràctica
La fusta d'aquesta planta es fa servir com a combustible i per esculpir.

## Referències

* 1 2 3 «Anamirta cocculus». Noms de plantes. Corpus de fitonímia catalana. TERMCAT, Centre de Terminologia. [Consulta: 14 abril 2022].
* 1 2 3 «Research Information Series On Ecosystems - Volume 12 No.2». Useful Plant Species with Toxic Substance. DENR, May-agost 2000. [Consulta: 9 juny 2012].
* 1 2 R.Verpoorte, et.al. «Studies on Indonesian Medicinal Plants V. The Alkaloids of Anamirta cocculus». Journal of Natural Products. Societat Química Americana, 01-03-1981, pàg. 221-224. DOI: 10.1021/np50014a013 [Consulta: 9 juny 2012].
* ↑ Alfred H. Allen, F.I.C., F.C.S.. «Bitters of Cocculus Indicus». A: Commercial Organic Analysis - Vol.III Part III. 2a edició. Philadelphia: P.Blakiston, Son & Co, 1896, p. 167. OCLC 64367571 [Consulta: 9 juny 2012].
* ↑ James A. Duke, Ph.D. «Ethnobotanical uses». Germplasm Resources Information Network: Dr. Duke's Phytochemical and Ethnobotanical Databases. USDA, 26-09-1995. Arxivat de l'original el 23 de setembre 2015. [Consulta: 9 juny 2012].
* ↑ E. Harris Ruddock, MD. Text Book of Modern Medicine and Surgery on Homœopathic Principles. Londres: Homœopathic Publishing Company, 1874, p. 833. OCLC 14853471 [Consulta: 9 juny 2012].
* ↑ Charles Dickens. «Constitutional Trials». A: Household Words - Volume XIV. Leipzig: Bernhard Tauchnitz Jun, 1852, p. 299. OCLC 634265325 [Consulta: 9 juny 2012].
# La Punta

«Punta o la Punta» té aquests significats:
* La Punta (Alcanar), muntanya al municipi d'Alcanar, a la comarca del Montsià
* La Punta (Esterri de Cardós), muntanya entre els municipis d'Esterri de Cardós i de Lladorre, a la comarca del Pallars Sobirà
* La Punta (la Febró), muntanya al municipi de la Febró, a la comarca del Baix Camp
* La Punta (Lima), districte a la Província Constitucional de Callao, un dels sis districtes que componen la ciutat portuària de Callao (Perú)
* La Punta (València)
* Venta de la Punta (Ulldecona), edifici d'Ulldecona (Montsià)
# Aristènet de Dime

Aristènet (grec antic: Αρισταίνετος, llatí: Aristaenetus) fou un general aqueu nadiu de Dime.
Va ser el general que va dirigir l'ala dreta a la batalla de Mantinea de l'any 207 aC. L'esmenta Polibi.

## Referències

* ↑ Aristaenetus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 288
# Khítrovo (Tula)

* Per a altres significats, vegeu «Khítrovo».
Khítrovo (en rus: Хитрово) és un poble de l'óblast de Tula, a Rússia, segons el cens del 2010 tenia 176 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Five Points (Ohio)

Five Points és una concentració de població designada pel cens dels Estats Units a l'estat d'Ohio. Segons el cens del 2000 tenia 2.191 habitants.

## Demografia

Segons el cens del 2000, Five Points tenia 2.191 habitants, 740 habitatges, i 660 famílies. La densitat de població era de 292,7 habitants per km².
Dels 740 habitatges en un 45,3% hi vivien nens de menys de 18 anys, en un 84,7% hi vivien parelles casades, en un 3,5% dones solteres, i en un 10,8% no eren unitats familiars. En el 8% dels habitatges hi vivien persones soles el 2,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,96 i el nombre mitjà de persones que vivien en cada família era de 3,14.
Per edats la població es repartia de la següent manera: un 30% tenia menys de 18 anys, un 4,8% entre 18 i 24, un 27,6% entre 25 i 44, un 31,4% de 45 a 60 i un 6,2% 65 anys o més.
L'edat mediana era de 39 anys. Per cada 100 dones de 18 o més anys hi havia 105,4 homes.
La renda mediana per habitatge era de 107.925 $ i la renda mediana per família de 111.888 $. Els homes tenien una renda mediana de 81.092 $ mentre que les dones 50.700 $. La renda per capita de la població era de 38.505 $. Cap de les famílies i el 0,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Five Points». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Five Points». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Pluvial egipci

El pluvial egipci (Pluvianus aegyptius) és un ocell propi de l'Àfrica tropical. Única espècie del seu gènere, és considerat per alguns autors, l'única espècie de la família dels pluviànids (Pluvianidae), mentre que altres l'inclouen a la dels glareòlids (Glareolidae).

## Morfologia

* Fan 19 – 21 cm de llargària.
* Negre per les parts superiors, i crema per les inferiors. Ales grisenques.
* Al cap marques blanques i negres molt ben pronunciades. Una franja negra separa el pit de l'abdomen.
* Potes relativament curtes.

## Hàbitat i distribució

Viu a les vores de llacs i rius d'interior i a les praderies properes, a la zona afrotròpica.

## Reproducció

* Bàsicament és un ocell solitari que s'agrupa en època de cria.
* La posta és de 2 – 3 ous de color crema amb taques castanyes o rogenques i petites vires fosques.
* Quan els pares abandonen momentàniament el niu, el soterren per ocultar-lo

## Alimentació

Insectes i altres petits invertebrats que atrapa directament del terra a la vora de l'aigua.

## Taxonomia

Mentre alguns autors la consideren única espècie de la família dels pluviànids (Pluvianidae), altres rebaixen la categoria d'aquest tàxon, incloent-los a la subfamília dels pluvianins (Pluvianinae), dins la família dels glareòlids (Glareolidae). En ambdós casos dins l'ordre dels caradriformes (Charadriiformes).

## Referències

* ↑ Pluvianus aegyptius dins la família dels pluviànids, rev 6-2-2010
* ↑ Pluvianus aegyptius dins la família dels glareòlids, rev 6-2-2010
# Alcohol benzílic

L'alcohol benzílic és un alcohol aromàtic amb la fórmula C₆H₅CH₂OH. El grup benzil és sovint abreujat "Bn" (no s'ha de confondre amb "Bz" que s'utilitza per al benzoil), per tant l'alcohol benzílic es denota com BnOH. L'alcohol benzílic és un líquid incolor amb una agradable olor aromàtica. És un solvent útil a causa de la seva polaritat, baixa toxicitat i baixa pressió de vapor. L'alcohol benzílic té una solubilitat moderada en aigua (4 g/100 ml) i és miscible en alcohols i dietilèter. L'anió produït per la desprotonació del grup alcohòlic es coneix com a benzilat o benzilòxid.

## Presència natural

Moltes plantes produeixen alcohol benzílic de manera natural i es troba habitualment en fruites i infusions. També es troba en una gran varietat d'olis essencials com el de gessamí, el de jacint o el d'ilang-ilang. També es troba en el castori provinent dels castors.

## Síntesi

L'alcohol benzílic s'obté per hidròlisi del clorur de benzil emprant hidròxid de sodi:
    C₆H₅CH₂Cl + NaOH → C₆H₅CH₂OH + NaCl

## Referències

* ↑ Budavari, Susan. The Merck index an encyclopedia of chemicals, drugs, and biologicals (en anglès). 11a edició. Rahway, NJ: Merck, 1990, p. 1138. ISBN 091191028X.
* ↑ Müller-Schwarze, Dietland. The beaver: its life and impact (en anglès). 2a edició. Ithaca [N.Y.]: Comstock Pub. Associates, 2011, p. 43. ISBN 9780801450105.
# Rosazia

Rosazia (en cors Rosazia) és un municipi francès, situat a la regió de Còrsega, al departament de Còrsega del Sud. L'any 2006 tenia 55 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 93 | 124 | 105 | 71 | 65 | 81 | 55 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Adolphe-Alphonse Hubert | | |
# La ignorancia de la sangre

La ignorancia de la sangre és una pel·lícula espanyola del 2014 dirigida per Manuel Gómez Pereira amb guió de Nicolás Saad basat en la novel·la de Robert Wilson. Es tracta d'un thriller neo-noir amb un rerefons polític en el qual es barregen espionatge, terrorisme islàmic i màfies russes, a més de pulsions amoroses del passat. Fou produïda per Tornasol Films, Hernández y Fernández Producciones Cinematográficas, Maestranza Films, El diario de Carlota AIE, La ignorancia de la sangre AIE, en associació amb Network Movie i ZDF, amb la participació de TVE, Canal Sur, ONO i el suport d'ICAA. Serà distribuïda per Syldavia Cine.

## Sinopsi

Javier Falcón, cap d'Homicidis de la Policia Nacional a Sevilla, ha de resoldre dos assumptes diferents en poc temps. D'una banda, les conseqüències immanejables d'un cas d'espionatge en el qual està involucrat personalment: un vell amic seu es va infiltrar en un comando terrorista islàmic, i ara el comando pretén reclutar al seu fill adolescent per a la causa. D'altra banda, Falcón s'enfronta al segrest d'un nen per l'alliberament del qual la màfia russa, a la que està investigant, li exigeix que pagui un preu massa alt.

## Repartiment

* Juan Diego Botto... Falcón
* Paz Vega... Consuelo
* Alberto San Juan... Yacub
* Cuca Escribano ... Cristina Ferrera
* Francesc Garrido ... Pablo
* Hamza Zaidi... Abdulá

## Premis i nominacions

Alberto San Juan fou nominat al Premi Unión de Actores al millor actor secundari de cinema.Per contra, als Premis YoGa 2015 va rebre el premi al pitjor guió i a la pitjor actriu Paz Vega.

## Crítiques

| « | "Malgrat les rigideses i engolaments imposades per una trama tan alambinada com maximalista (...) queda el testimoniatge d'un moment que, cada dia que passa, s'enfonsa més." | » |
| — Luis Martínez: Diari El Mundo |||
| « | "Quan els diàlegs donen pas a l'acció i la càmera no té on amagar-se, la maquinària sofreix. (...) un conjunt que sospira per la sempre difícil versemblança. (...) Puntuació: ★★ (sobre 5)" | » |
| — Federico Marín Bellón: Diari ABC |||
| « | "El resultat sembla un capítol corrent i oblidable d'una sèrie policíaca de televisió (...) Puntuació: ★ (sobre 5)" | » |
| — Jordi Batlle Caminal: Diari La Vanguardia |||
| « | "Les trames tenen el seu que, però els seus referents pesen tant, que una vegada transcorregut, el film s'oblida, malgrat que l'objectiu d'entretenir i abordar genèricament temàtiques candents es pot donar per compliment (...) Puntuació: ★★★ (sobre 5)" | » |
| — Sergio F. Pinilla: Cinemanía |||

## Referències

* ↑ la ignorancia de la sangre a sensacine
* ↑ ‘La ignorancia de la sangre’ – estreno en cines 14 de noviembre, audiovisual451.com
* ↑ La ignorancia de la sangre a Fotogramas
* ↑ Lista de nominados a los XXIV Premios Unión de Actores y Actrices, ecartelera, 9 de febrer de 2015
* ↑ Jesús Castro y Paz Vega dominan los anti-premios YoGa 2015, Cinemania, 4 de febrer de 2015
* ↑ El monstruo de dentro, El Mundo, 8 de novembre de 2014
* ↑ 'La ignorancia de la sangre' : Thriller bipolar, La Vanguardia, 14 de novembre de 2014
* ↑ la ignorancia de la sangre, Cinemanía
# Khólkovo

Khólkovo (en rus: Хольково) és un poble de l'óblast de Vladímir, a Rússia, segons el cens del 2010 tenia 5 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Flora Steiger-Crawford

Flora Steiger-Crawford (Bombai, Índia, 1 de setembre de 1899-Zúric, Suïssa, 30 de juliol de 1991), va ser una arquitecta, dissenyadora, i escultora.

## Biografia

Flora Steiger-Crawford va ser la primera dona arquitecta diplomada a Suïssa on va estudiar sota la direcció de Karl Moser a l'Escola Politècnica Federal (ETH) de Zuric, per després obrir en 1924 una agència d'arquitectura al costat del seu espòs Rudolf Steiger.
En la referida agència, ells van realitzar en Riehen, Basilea, en 1924, l'anomenada Maison Sandreuter, que és la primera construcció modernista (Art Nouveau) a Suïssa.
Steiger-Crawford va participar en tots els projectes de l'agència però es va concentrar particularment en l'arquitectura d'interiors i en el projecte i direcció de cases particulars i així va ser com va dissenyar mobles com la cadira Stapelstuhl per la Maison Zett.
En 1938 va deixar la professió d'arquitectura per dedicar-se a l'escultura. És mare de l'arquitecte Peter Steiger.

## Publicacions

* Marianne Burkhalter, Jutta Glanzmann, Evelyne Lang-Jakob. Flora Steiger-Crawford 1899-1991, editorial Verlag / gta', Zürich, 2003, ISBN 3-85676-112-8.

## Referències

* ↑ Steiger [-Crawford, Flora], sitio digital 'Dictionnaire historique de la Suisse'.
* ↑ FLORA STEIGER-CRAWFORD, SANDREUTER HAUS (CASA REUTER) CON RUDOLF STEIGER, RIEHEN, 1924, sitio digital 'Un día, una arquitecta'.
* ↑ Women in architecture / Flora Steiger-Crawford, sitio digital 'InfoRapid Knowledge'.
* ↑ Flora Steiger-Crawford: Alu Chair, Svizzera, 1932 Arxivat 2012-01-10 a Wayback Machine., sitio digital 'Design furniture'.
# Jiro Miyake

Jirō Miyake (en japonès: 三宅 二郎, Miyake Jirō; Imperi Japonès, 1901 o 1902 - 30 de novembre de 1984) és un exfutbolista japonès.

## Selecció japonesa

Jirō Miyake va disputar 2 partits amb la selecció japonesa.

## Enllaços externs

* Japan National Football Team Database
# Haruniye

Haruniye (antigament Al Haruniyya) fou una fortalesa de l'edat mitjana a la Djazira entre Maraix i Ayn Zarba. Portava el seu nom en honor del califa Harun ar-Raixid que la va fer fundar el 799 i la va dotar de dos murs de protecció i de portes de ferro.
El 27 de desembre del 959 fou ocupada i destruïda pel general romà d'Orient Lleó Focas que va fer 1500 presoners. Sayf al-Dawla, emir hamdànida d'Alep, la va reconstruir. El 1098 va caure en mans dels croats i poc després apareix en mans del Regne Armeni de Cilícia.
Actualment es troba a Düziçi, districte de la província d'Osmaniye (Turquia), si bé amb anterioritat a 1996 formava part de la província d'Adana.

## Bibliografia

* Vasiliev, Bizance et les Arabes

## Enllaços externs

* Pàgina web sobre la fortalesa Arxivat 2012-11-27 a Wayback Machine. (anglès)
* Ubicació amb "Maplandia"
# Alcohol de cinamil

L'anomenat alcohol de cinamil és un compost orgànic que es troba esterificat formant part de la composició de l'estorac, el bàlsam del Perú, i les fulles de canyella. Forma un sòlid cristal·lí blanc quan és pur, o un oli de color groc quan és lleugerament impur. Pot ser produït per la hidròlisi de l'estorac.
L'alcohol de cinamil es troba a la naturalesa només en petites quantitats, de manera que la seva demanda industrial es sol acomplir amb una síntesi química a partir del Cinamaldehid.

## Propietats

L'alcohol de cinamil és un sòlid a temperatura ambient, formant cristalls incolors que es fonen amb un escalfament suau. Com és típic de la majoria dels alcohols, és poc soluble en aigua a temperatura ambient, però és molt soluble en els dissolvents orgànics més freqüents. El compost té una olor característica descrita com a "dolça, balsàmica, de jacint, picant, verda, pulverulenta, de cinami" i s'empra en perfumeria i com desodorant.

## Seguretat

L'Alcohol de cinamil s'ha trobat que té un efecte sensibilitzant en algunes persones i com a resultat és l'objecte d'un Restricted Standard emès per l'IFRA (Associació Internacional de Perfumeria).

## Glucósids

Rosarin i rosavin són glucósids d'alcohol cinamílic aïllats a partir de la Rhodiola rosea.

## Referències

* ↑ Zucca, P; Littarru, M; Rescigno, A; Sanjust, E «Cofactor recycling for selective enzymatic biotransformation of cinnamaldehyde to cinnamyl alcohol.». Bioscience, Biotechnology, and Biochemistry, 73, 5, 01-05-2009, pàg. 1224–6. DOI: 10.1271/bbb.90025. PMID: 19420690.
* ↑ «cinnamyl alcohol 104-54-1». thegoodscentscompany.com. [Consulta: 26 juliol 2015].
* ↑ «En Rifm». Arxivat de l'original el 2021-01-12. [Consulta: 6 maig 2018].
* ↑ Survey and health assessment of chemical substances in massage oils

## Vegeu també

* Cinamaldehid
* Estorac
# L'Angoisse au foyer

L'Angoisse au foyer és una pel·lícula muda francesa escrita i dirigida per Louis Feuillade i estrenada el 25 de juny de 1915.

## Repartiment

* Marcel Lévesque
* Claude Mérelle
* Yvette Andréyor
* Renée Carl
* Luitz-Morat
* Paul Manson
* Édouard Mathé

## Notes

* ↑ L'Angoisse au foyer, bifi.fr
* ↑ L'Angoisse au foyer, silentera.com
# Galeries Laietanes

Les Galeries Laietanes van ser fundades pel marxant i promotor artístic Santiago Segura el 1915 a la Gran Via de les Corts Catalanes, 613 de Barcelona. Van ser un trampolí d'iniciatives culturals i un bon aparador de l'art noucentista. El seu celler, ubicat al soterrani, va ser un dels punts de trobada d'artistes i intel·lectuals del noucentisme, a la manera dels 4 Gats per als modernistes. L'interior del celler era decorat amb pintures murals al tremp de Xavier Nogués amb entranyables figures de borratxets, llegendes i inscripcions, que suggereixen l'humor universal de l'artista.
Amb el temps, el celler es convertí en magatzem i, durant la dècada de 1940, Josep Gudiol i el restaurador Andreu Asturiol van arrencar i traspassar les pintures. Posteriorment, els diferents fragments es van posar a la venda a la Sala Parés de Barcelona, on gairebé tots van ser adquirits pel Museu Nacional d'Art de Catalunya.
El 1958, les galeries van tancar per a la construcció d'un nou edifici.

## Referències

* ↑ «Galeries Laietanes». Gran Enciclopèdia Catalana. Barcelona: Grup Enciclopèdia Catalana.
* 1 2 Nogués, 1984.
* ↑ Fondevila, 2018, p. 85.

## Bibliografia

* Fondevila, Mariàngels «Les Galeries Laietanes (1915-1958). Fragments per una trajectòria». EMBLECAT Estudis de la Imatge, Art i Societat, 7, 2018, pàg. 71-86.
* Nogués, Xavier. Pintures murals procedents del Celler de les Galeries Laietanes. Ajuntament de Barcelona, 1984. ISBN 84-5009-795-9.
# Croce

Croce (en cors A Croce) és un municipi francès, situat a la regió de Còrsega, al departament d'Alta Còrsega. L'any 1999 tenia 85 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 103 | 106 | 93 | 100 | 75 | 85 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Marie Stra | | |

## Referències

Viccionari
# Fessenheim-le-Bas

Fessenheim-le-Bas (en alsacià Fassne) és un municipi francès, situat a la regió del Gran Est, al departament del Baix Rin. L'any 1999 tenia 415 habitants.
Forma part del cantó de Bouxwiller, del districte de Saverne i de la Comunitat de comunes del Kochersberg.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 270 | 270 | 246 | 256 | 255 | 415 |

## Administració

Llista d'alcaldes :
| Període | Identitat | Partit |
| 2001- | Pierre Luttmann | |
# Jirueque

Jirueque és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 62 | 61 | 78 | 84 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Harunobu (cràter)

Harunobu és un cràter d'impacte en el planeta Mercuri de 107 km de diàmetre. Porta el nom del pintor japonès Suzuki Harunobu (1720/1724-1770), i el seu nom va ser aprovat per la Unió Astronòmica Internacional el 1976.

## Referències

* ↑ «Harunobu». Gazetteer of Planetary Nomenclature. United States Geological Survey, 11-10-2016. [Consulta: 7 juny 2017].

## Vegeu també

* Llista de cràters de Mercuri
# Alcohol gras

Els alcohols grassos (en anglès:Fatty alcohols) són alcohols alifàtics que contenen una cadena de 8 a 22 àtoms de carboni. Es fan servir àmpliament en la indústria química.

## Producció

Els alcohols grassos no es troben en grans quantitats a la naturalesa però algunes ceres són èsters amb alcohols grassos i àcids grassos. Els alcohols grassos no estaven disponibles abans de principis del segle xx. Originalment s'obtenien per la reducció d'èsters de ceres amb sodi pel procés de reducció Bouveault–Blanc. A partir de 1940 la indústria petroquímica va passar a ser una important font d'alcohols grassos a més Karl Ziegler va descobrir la polimerització de l'etilè amb la qual cosa es van obtenir fàcilment alcohols grassos sintètics.

## Aplicacions

Principalment es fan servir per produir detergents i surfactants. També són components de cosmètics, aliments, i solvents industrials. També s'usen com emulgents, emol·lients i espessidors en els cosmètics i la indústria alimentària. Alcohols grassos obtinguts de la cera d'abelles s'ha demostrat que redueixen el colesterol en humans. Els alcohols grassos es poden trobaar en el germen de cereals i en molts aliments derivats de plantes.

## Tipus

* Alcohols de cadena normal
** Alcohols saturats (Ex: dodecanol)
** Alcohols insaturats
** Alcohols acetilènics
** Alcohols sulfatats
* Alcohols de cadena amb branques
** Alcohols monometilats
** Alcohols poliisoprenoids
*** Isopranols (saturats9
*** Poliisopremoids insaturat (prenols o poliprenols) inclou turpenols.
* Alcohols fenòlics

## Referències

* ↑ Klaus Noweck, Wolfgang Grafahrend, "Fatty Alcohols" in Ullmann's Encyclopedia of Industrial Chemistry 2006, Wiley-VCH, Weinheim. {{doi:10.1002/14356007.a10_277.pub2}}
* Cyberlipid. «Fatty Alcohols and Aldehydes». Arxivat de l'original el 2012-06-25. [Consulta: 6 febrer 2007]. General overview of fatty alcohols, with references.
* CONDEA. «Dr. Z Presents All about fatty alcohols». Arxivat de l'original el 2007-09-27. [Consulta: 6 febrer 2007].